Viorel Moldovan știe cine este "cel mai important om" de la naționala României: "Mi se pare normal!"
România a remizat cu Irlanda de Nord în primul meci de pregătire al tricolorilor din luna martie.
Selecționata lui Edward Iordănescu se pregătește acum de confruntarea cu Columbia de marți, 26 martie, de la ora 21:30, de pe "Civitas Metropolitano" din Madrid.
Viorel Moldovan știe cine este "cel mai important om" de la naționala României: "Mi se pare normal!"
Cu Irlanda de Nord, Edi Iordănescu s-a bazat pe serviciile lui Florin Niță în poartă, lăsându-l pe Horațiu Moldovan pe banca de rezerve. În fapt, goalkeeper-ul nu a mai bifat niciun minut pe teren de când s-a transferat la Atletico Madrid și a devenit rezerva lui Jan Oblak, în perioada de mutări din iarnă.
Viorel Moldovan, fost internațional român, susține că Horațiu Moldovan a fost cel mai important personaj în accederea României la EURO 2024, găzduit de Germania și transmis la vară de PRO TV, Pro Arena și VOYO.
"Indiferent de situaţia lui Horaţiu Moldovan la Atletico Madrid, să nu uităm totuşi că a fost, pentru mine, cel mai important om în obţinerea acestei calificări (n.r la EURO 2024). Fără Horaţiu Moldovan, dacă ne aducem aminte de Elveţia, de Israel acasă şi de Kosovo, fără Horaţiu Moldovan ar trebui să mai scoţi din puncte şi să vezi unde eram, cum eram.
Mi se pare normal să aibă şanse şi mai ales acum, în acest moment când e într-o situaţie dificilă acolo (n.r. la Atletico Madrid), dar trebuie să apere, trebuie să îi dea drumul să joace", a spus Viorel Moldovan, potrivit PrimaSport.
Grupa României la EURO 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg.
Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Urmăriți SPORT.RO și pe Google News